Rikunarita-ORG/Wikinium huggingface dataset:
# Notti

*Notti cu stiddi supra lu Rodanu* di Vincent van Gogh.
La **notti** è la parti dû jornu sulari nta cui lu suli è d'arreri l'urizzonti. E' lu pirìudu cumprisu tra lu tramuntu e l'arba succissiva, nta cui nun è visìbbuli la luci dû suli.
# Scurata

|  |  |
| --- | --- |
|  | Sta pàggina è **òrfana**, zzuè nun àvi lijami a tràsiri.

---

Pi favuri, agghiunci na lijami a sta pàggina e scancella st'abbisu.
Pâ lista cumpleta dî pàggini òrfani, vidi a pàggina dâ catigurìa. |

Scurata
La **scurata** è lu tramuntu, lu calari di lu suli.
# Wikizziunariu

Lu **wikizziunariu** è nu pruggettu dâ funnazzioni Wikimedia câ finalitati di criari nu dizziunariu 'n sicilianu. Comu la wikipedia siciliana si basa supra lu principiu di la participazzioni, tramiti internet lìbbira e gratuita, contra la misa a disposizzioni lìbbira e gratuita di tutti li cuntribbuti dî participanti.

## Lijami di fora

Lu situ dû wikizziunariu
# Calannariu

Lu  **calannariu**  è un sistema aduttatu di l'omu pi suddivìdiri, carculari e dari nu nomu ê varî pirìudi di tempu. Sti noma vennu difinuti *dati dû calannariu*.

Lu tèrmini  *calannariu*  idèntifica puru lu strummentu matiriali utilizzatu pi llustrari tali sistema di càrculu crunulòggicu (p'asempiu un  *calannariu a muru* o *dâ scrivania*).

Cchiù giniralmenti, lu tèrmini  *calannariu*  veni usatu pi dinutari na lista d'abbinimenti stabbiluti o fissati pi na manera pricisa.

La palora «calannariu» veni dû latinu *calendarium* chi significu libbru dî cunti.

Quasi tutti li calannarî si bàsanu supra arcuni unitati di tempu funnamintali:

* la simana, di setti jorna;
* lu misi, di *circa* quattru simani;
* l'annu, di dudici misi.

Ciascuna nazzioni adotta un propiu calannariu ufficiali per difìniri li festi e idintificari li dati 'n modu univocu:

* La maggiur parti dî paisi dû munnu, e puru l'organizzazzioni supranazziunali comu l'ONU, adòttano lu calannariu grigurianu.
* Arcuni paisi musurmani adòttano lu calannariu islàmicu.
* l'Innia adotta lu calannariu nazziunali innianu.
* Israeli adotta lu calannariu ebraicu.

## Calannarî d'urìggini rumana o calannarî ortudossi

* Lu calannariu rumanu
* Lu calannariu giulianu
* Lu calannariu bèrbiru (nordafricanu)
* Lu calannariu grigurianu

## Autri calannarî

* Lu calannariu aztecu
* Lu calannariu cinisi
* Lu calannariu coptu
* Lu calannariu ebraicu
* Lu calannariu egizzianu
* Lu calannariu giappunisi
* Lu calannariu hindu
* Lu calannariu nazziunali innianu
* Lu calannariu islàmicu
* Lu calannariu maya
* Lu calannariu mòngulu
* Lu calannariu pirsianu
* Lu calannariu rivuluzziunariu francisi
* Lu calannariu tuareg

## Vuci currilati

* Ciclu metònicu
* Jornu giulianu
* Càrculu dâ Pasqua
* Annu Dòmini
* data di nasciuta di Gesù

## Lijami di fora

Calannariu 1800 - 2400
# Vita

A **vita** è nu cuncettu principarmenti biuloggicu ca nun havi na difinizzioni semprici.

Quarchi "cosa" si rici ca eni "viva" se almenu na vota duranti a so isistenza:

* Crisci
* Pigghia mangiari, usa lu mangiari ppi enirgia, e approduci matiriali di rifiutu. (Viri mitabbulismu).
* Si movi, o muviennusi idda stissa o chi ci avi u muvimentu intra di idda.
* S'arriproduci, criannu all'incirca copii d'idda stissa
* Riaggisci alli condizzioni ca a circonnanu

Nta ogni casu, ci su na puca di eccizziona ca cunfermanu a regula. Chissu picchini a difinizzioni nun eni isatta, si putissi diri ca:

* Lu focu eni vivu (fa tuttu chiddu ca fu scrittu supra)
* Li mula nun si ponu arriprodurri comu tutti l'armali uttinuti ncurciannu dui speci diversi.
* Li virus si riproducunu ma nun hannu nu veru e propriu metabbolismu

Nutati ca ci su nu munzieddu di organisma nun sunu capaci d'arriproducirisi e intantu su giniralmenti cunzidirati di ssiri "viva"; virri mulu e furmicula p'a isempiu.

Nta ogni ccasu, sti iccizziona poni siri cuperti addifiniennu vita a nu livellu di n'intera speci o di gena individuali.

Lu sturiu dâ vita eni ciamata bioluggìa e li pirsuni ca sturiunu a vita sunu ciamatu bioluggi.

Attuarmenti, lu pianita Terra parissi ssiri lu sulu pianita di l'universu canusciutu di l'essiri umani ca jeni capaci di sustiniri a vita.

A quistioni si a vita isisti a quarchi autra bbanna eni na cosa ca si sta cuntinannu a discurriri.

Ci fuorru na serii di farsi nutizzi supra a vita ca isistìa a quarchi autra bbanna nta l'universu, ma nuda di sti scuperti apparenti fuorru cunfirmati astura.

Attuarmenti parissi ca a cosa cchiu vicina â vita ca li scenziati truvarru fora ra a Terra a statu a pussibbili ividenza di vita batterica supra a lu pianita Marti.
# Staciuna

La **staciuna** (o **staggiuni**) è ognidunu di li quattru pirìudi, di tri misi ognidunu, nta cui li sulstizzi e l'equinozi suddivìdinu l'annu sulari.

Li staciuna:

* Astati
* Autunnu
* Mmernu
* Primavera
# Luna

La luna vista dâ Terra nta n'immaggini facilmenti uttinibbili cu nu binòculu.
La **Luna** (sìmmulu astronomicu: ) è lu satelliti naturali dâ Terra. Orbita tornu tornu ô nostru pianeta a na distanza chi varia tra li 360 e li 400 mila chilomitri. La Luna ha statu visitata di l'omini cu lu programma Apollu. Li primi òmini a sbarcari forru Neil Armstrong e Buzz Aldrin lu 19 di giugnettu 1969. La luna, chi nun pussedi atomsfera, e unni la gravità è 6 voti cchiù debbuli dâ Terra, mostra sempri la stissu latu â Terra.

## Viditi puru:

* Macignu lunari

|  |
| --- |
|
**Pianeti:** Mircuriu - Vèniri - Terra - Marti - Giovi - Saturnu - Uranu - Nettunu |
| **Pianeta nani:** Cèriri - Plutoni - Eris |
| **Àutri:** Lu Suli - La Luna - Astiròidi - cumeti - cintura di Kuiper - nubbi di Oort |
# Mezzujornu

|  |  |
| --- | --- |
|  | Sta pàggina è **òrfana**, zzuè nun àvi lijami a tràsiri.

---

Pi favuri, agghiunci na lijami a sta pàggina e scancella st'abbisu.
Pâ lista cumpleta dî pàggini òrfani, vidi a pàggina dâ catigurìa. |

**Mezzujornu** è la dudicèsima ura di lu jornu.
# Astrunumìa

Universum - C. Flammarion, Holzschnitt, Paris 1888, Kolorit : Heikenwaelder Hugo, Wien 1998
L'**astrunumìa** (dû grecu *aster* stidda, *nomia* liggi) è la scienza chi studia l'Universu e li corpi cilesti, di lu suli, a la luna, li pianeti e li stiddi.

## Storia

Urigginariamenti, l'astronumìa jera na scienza ca si studiava principarmenti a occhiu, e li muvimenti riulari di l'astri èranu di na pirfizzioni tali chi li primi civilizzazzioni l'usaru pi ntirpritari lu munnu.

Aprima i pirsuni di tandi culturi cridivanu ca a terra fussi ciatta. U suli e a luna eranu piggiati aprima comu celesti. I greci antici scuprennu nu mezzu du 600 prima e 200 dopu di Christu ca a terra je tunna. Iddi dicevanu ca u suli, a luna e li pianeti furriassunu attornu a terra. Eratosthenes fu unu dî matimàtici ca fici na analisi di lu diàmitru da terra. I so risultati funnu pricisi. Nu 1543 u pulaccu, parrinu e astronumu Nikolaus Kopernikus dissi ca a terra e l´auci pianeti furriunu attornu au suli. Chissa idea nun ci piaciva a crèsia. Iddi dicevanu ca a terra fussi u ciu mpurtanti pianeta e ca je missu nu mezzu e ca tutti i pianeti furrianu attornu a terra.

A lu nizziu dû Sèculu XVII cu Galileu, li cosi canciaru. Cû telescopiu si vitti ca l'universu era cchiù cumplessu e menu pirfettu di chiddu chi si cridìa. Nascìu accussì l'astronumìa muterna.

## L'astronumìa d'oi

Oi l'astronumìa, studia nun sulu chiddu ca si vidi ntô celu, ma cu strummenta spiciali, puru li radiazzioni gamma, x, la luci
ultraviuletta e li nfrarussu.

## Corpi cilesti

* Corpi cilesti dû sistema sulari:
	+ Suli
	+ Pianeti
	+ Satèlliti dî pianeti
	+ Astiròidi
	+ Cumeti
	+ Meteoriti
* Astri (o *stiddi*) fora dû sistema sulari
* Strutturi cumposti:
	+ Ammassi glubbulari
	+ Galassî
	+ Ammassi di galassî
* Materia ntirstiddari
# Computer

Lu **computer** è na màchina cumplicata ca semu abbituati a usari comu na televisioni.
Macari nta l'antichità c'era l'àbbacu (na sorta di badduttuleri). Ntê tempa muderni, ntô 1642, lu matimàticu e filòsufu Blaise Pascal mvintau na màchina carculatrici ca sirvìa pi fari cunti.

Fu sulu ntâ secunna guerra munniali ca, pi fari li càrculi balìstici ca sirvìanu pi sparari cchê cannuna, li miricani si mvintaru lu computer: ca nta li nizzi era na màchina grossa assai, e cu na putenza ca oi facissi arrìdiri.

Unu dî primi computer misi 'n circolazzioni versu lu 1980.
Lu computer, epperò, sirvìa sulu a li granni nnustri: custava assai, e era accussì granni ca ci vulìa n'appartamentu sulu pi fàrilu tràsiri. Sulu nta l'anni ottanta, quannu la IBM mvintau lu "personal computer", e suprattuttu quannu li giappunisi si cupiaru lu "personal computer IBM" e lu sò firmware, lu computer accuminzau a èssiri nu strumentu pi li cristiani cumuni.
Li prezzi calaru, e li màchini accuminzaru a addivintari sempri cchiù putenti: avvucati, raggiuneri, e mpiegati - pi fari n'asempiu - s'accattaru lu sò personal computer e cci travagghiàvanu tutti li jorna, pi scrìviri (jittannu li vecchi màchini pi scrìviri o sarvànnuli comu robba antica bona sulu pi li musea), pi fari cunti (cu li fogghi alittrònici, ca fannu li cunti quasi di suli) e - chianu chianu - pi li vari travagghi.

Siccomu l'omu è macari schirzusu, cu li computer mvintau li vidiujoca (videogames), ca 'n principiu èranu sulu na specî di pinghe-ponghe cu na badduzza, e oi pàrinu film accussì riali ca quannu unu ci finisci di jucari e si susi ci pari ancora d'èssiri addivintatu nu zeru zeru setti oppuru lu Terminator.

A lu prisenti, li computer addivìntanu accussì nichi ca si tennu ntô parmu dì na manu: unu ci pò mèttiri li nùmmira di telèfunu, scrìviri comu supra un pezzu di carta, e macari attruvari la strata pi jiri câ màchina a un quarchi nnirizzu (navigaturi satillitari).

## Neoluggismu

La palora siciliana "computer" è nu neoluggismu ca poti puru asìstiri sutta li formi urali siciliani "compiuter", "compiuteru", "compiuteri", "cumputer", ecc.

## Taliati macari

* CAPTCHA
* Supercomputer
# Lingua islannisa

L'**islandisi** (*íslenska*, n islandisi) è na lingua girmanica dâ famigghia dî lingui indoeuropei.
È la lingua officiali n Islanda parrata di circa 280 mila pirsuni.
Lu sô alfabetu è furmatu di 32 littri ca currispùnnunu nta bona parti a chiddi di l'alfabbetu sicilianu e n cchiù ci sunnu: "y/Y", "ð/Ð", "Þ/þ" e "æ/Æ". Nveci, "C", "W", "Q" e "Z" nun sunnu prisenti ntê palori islandisi. Li littri accintati sunnu ndipinnenti nta l'alfabetu.

Alfabbetu islandisi|   A / a   |   Á / á   |   B / b   |   D / d   |   Ð / ð   |   E / e   |   É / é   |   F / f   |
|   G / g |   H / h |   I / i |   Í / í |   J / j |   K / k |   L / l |   M / m |
|   N / n |   O / o |   Ó / ó |   P / p |   R / r |   S / s |   T / t |   U / u |
|   Ú / ú |   V / v |   X / x |   Y / y |   Ý / ý |   Þ / þ |   Æ / æ |   Ö / ö |

## Culligamenti

* Frjálsa Alfræðiorðabókin / A Wikipedia n Islandisi
# Lingua tudisca

Unni si parra lu tudiscu
La **lingua tidesca (o Tudiscu)** (*die deutsche Sprache* pi tidescu) veni parrata nta quarchi paisi, supratuttu la Girmania, l'Austria, la Svìzzira, Liechtenstein e Lussimburgu. S'attròvanu autri gruppi nichi nt'autri paisi, p'asempiu, ntê Stati Uniti, l'Italia e la Francia.

Lu tidescu fa parti dî lingui girmànichi è pi tanti rispetti assumigghia la lingua ulannisi e puru la lingua nglisi.

## Grammatica tudisca

Assai dû vucabbulariu cchiù basicu dû tidescu e dû nglisi hannu tutti dui la stissa pruvinenza, ma la grammatica dû tidescu è nanticchia cchiù cumpricatu.

P'asempiu, li verbi ausiliari o li particìpi si mèttinu â fini di na frasa.

Ppi piaciri nutati:

«M'arrubbaru la mè màcchina»
(*Someone has stolen my car* pi nglisi);
si traduci:

*Man hat mein Auto gestohlen*
(â littra: Quarchidunu havi la mia màcchina arrubbatu, o *Someone has my car stolen*, l'angrisi è na lincua simili a chidda tidesca).

Stu sistema dunni si metti lu verbu ntra na riga si sequi puru ntâ lingua ulannisi, p'asempiu:

*Men heeft mijn auto gestolen*,
ma tanti voti ntra na riga longa, unni s'attrova lu verbu ausiliari pi tidescu è cchiù luntanu ancura dû verbu principali dunni si cci trova nnâ lingua ulannisi.

## Autri pruggetti
# Lingua norviggisa

Lu **norviggisi** (*ntô norviggisi: norsk*) è na lingua c'apparteni ô suttagruppu dî lingui scandìnavi, dû gruppu dî lingui girmànichi e dâ famigghia dî lingui indoeuropei. È parrata di circa 4,6 miliuna di pirsuni.

Lu norviggisi si carattirizza pû fattu di pussidiri dui formi scriuti diversi, usati nzèmmula ufficiarmenti ntâ Norveggia: lu **bokmål** e lu **nynorsk**.

* Lu bokmål (*lingua dû libbru*) è usatu di circa l'85% dâ pupulazzioni e è basatu supra lu danisi scriutu. Lu danisi, nfatti, fu lingua ufficiali dâ Norveggia pi sèculi duranti l'uniuni câ Danimarca.
* Lu nynorsk (*novu norviggisi*), usatu dû ristanti 15%, s'havi criatu di Ivar Aasen di l'uniuni di tanti dialetti rurali norviggisi.

Nta assai cumuni e nta arcuni cuntei la forma scriuta ufficiali è detta niutrali, n quantu sunnu usati sia lu bokmål ca lu nynorsk.

## Asempi ntê dui lingui

**Dichiarazzioni Univirsali dî Diritti di l'Omu - Artìculu 1 *Bokmål*:

Alle mennesker er født frie og med samme menneskeverd og menneskerettigheter. De er utstyrt med fornuft og samvittighet og bør handle mot hverandre i brorskapets ånd.

* *Nynorsk*:

Alle menneske er fødde til fridom og med same menneskeverd og menneskerettar. Dei har fått fornuft og samvit og skal leve med kvarandre som brør.

## Culligamenti nterni

* Wikipedia: Den Frie Encyklopedi på Bokmål - Uicchipèdia ntô Bokmål
* Wikipedia: Det Frie Oppslagsverket på Nynorsk - Uicchipèdia ntô Nynorsk

## Fonti

* il Norvegese in italiano
# Lingua svidisa

Lu **svidisi** (o *svenska*) è na lingua girmànica, o cchiù pricisamenti, nòrdica, chi veni parrata supratuttu ntâ Svezzia, nta quarchi banna dâ Finlandia, e ntê ìsuli autònumi di Åland, d'un tutali di cchiù di 9 miliuna di parranti. Si capisci tra autri lingui nòrdichi, p'asempiu, danisi e norviggisi. Lu svidisi *standard* è la lingua nazziunali e ufficiali dâ Svezzia chi havi comu li soi uriggini, li dialetti dû sèculu XIX dâ Svezzia cintrali ed era bon stabbiluta ô principiu dû sèculu XX (o armenu tra li primi dicini). Binchì li virnàculi riggiunali ancura asistinu, nfluinzati dî dialetti cchiù vecchî, lu 99% dâ pupulazzioni d'adulti ponnu leggiri e scrìviri la lingua ufficiali.

Quarchi dialettu è abbastanti diffirenti dâ lingua *standard* in termini dâ grammàtica e dû vucabbulariu, e nun si capìscinu sempri allatu lu svidisi *standard*. Sti dialetti sunnu cunfinati ê banni di campagna e sunnu parrati di genti di nu status suciali vasciu. Binchì nun stannu pi scumpariri, l'usu di sti dialetti scinnìu nta l'urtimu sèculu, e cuntinua a scìnniri, sparti ca vennu bon ricircati e ncurragiati di l'instituti lucali.
# Lingua ulannisa

| Nederlands (Ulannisi) |
| --- |
| Parratu 'n: | Antilli Ulannisi, Belgiu (Fiandri), Paisi Vasci, Surinami, Francia (minuranza nazziunali ntê Fiandri francisi), Girmania (Bassa Renania), Stati Uniti, Australia, Canada e Nova Zilanna |
| Pirsuni: | circa 23 miliuna |
| Classìfica: | - |
| Famigghi linguìstichi: | Lingui indoeuropei
  Girmànichi
    Occidintali
        Ulannisi |
| Lingua ufficiali |
| Paisi: | Antilli Ulannisi, Belgiu (Fiandri), Paisi Vasci, Surinami, Unioni Europea |
| Rigulata di: | *Nederlandse Taalunie* (Unioni dâ Lingua Ulannisa) |
| Classificazzioni |
| ISO 639-1 | nl |
| ISO 639-2 | (B)dut, (T)nld |
| ISO 639-3 | nld |
| SIL | DUT |

La **lingua ulannisa** (nomu nativu: *Nederlands*) è la lingua chi si parra nta l'Ulanda (nzèmmula câ lingua frisuni) e parti dû Belgiu, spiciarmenti ntô nord (unni veni canusciutu comu lu **fiammingu** o *vlaams*). Cci sunnu armenu 25 miliuna di parranti. S'attròvanu autri cumunitati nichi pi l'autri parti dû munnu chi pàrranu l'ulannisi, p'asempiu, ntê Stati Uniti, ntô Surinami e in Australia.

Lu nomu «ulannisi» è tanticchia mpricisu nta nu senzu linguìsticu strittu, picchì ntâ lingua urigginali, la palora *Hollands* rifirisci ô dialettu, spicificamenti: *Nord Hollands* e *Zuid Hollands*, o l'ulannisi sittintriunali e l'ulannisi miridiunali. 'N ogni casu, la lingua ufficiali si basa supra lu dialettu dû nord, unni s'attrova citati mpurtanti comu Amsterdam.

È na lingua girmànica chi pi tanti rispetti s'assumigghia la lingua tudisca e la lingua nglisi. Nfatti, doppu la lingua frisuni, l'ulannisi è la lingua ca s'abbicina di cchiù ô nglisi. Nutati st'asempî:

* Ulannisi - Nglisi - Sicilianu:
* *Ik wil een appel eten* - *I want to eat an apple* - Vogghiu manciari nu pumu.
* *Hij zal morgen thuis komen* - *He shall come home tomorrow* - Iddu veni â casa dumani.
* *Zij kan niet slapen* - *She cannot sleep* - Idda nun pò durmiri.
* *Mijn hand is aan het einde van mijn arm* - *My hand is at the end of my arm* - La mè manu s'attrova â fini dû mè vrazzu.

L'Afrikaans è na lingua chi si parra nta l'Africa dû Sud chi si sviluppau di l'ulannisi ntô sèculu XVII.

## Pronomi e li verbi ausiliari

### Verbu èssiri, tempu prisenti

**Zijn** [sein] (la «z» 'n ulannisi rapprisenta la /s/ sunanti)

*Ik* **ben** - Ju sugnu
*jij* **bent** [jei] - tu sì (la prununza dâ «j» si senti pricisamenti comu veni prununzata ntô sicilianu)
*hij, zij, het* **is** [hei, sei, ət] - iddu/idda è (*het* rapprisenta lu pronomu nèutru)
*wij* **zijn** [vei sein] - nuiàtri semu
*jullie* **zijn** [julli sein] - vuàutri siti
*zij* **zijn** [sei sein] - iddi sunnu
### Verbu aviri, tempu prisenti

**Hebben** [hebbən]

*Ik* **heb** [hep] - Ju haju
*jij* **hebt** [hept] - tu hai
*hij* **heeft** [hehft] - iddu havi
*wij* **hebben** - nuiàtri avemu
*jullie* **hebben** - vuàutri aviti
*zij* **hebben** - iddi hannu
## Lijami di fora

* Taalunie istituzzioni di lingua ulannisi
* Nederlands Lizzioni d'ulannisi